3. การประกอบธุรกิจของแต่ละสายผลิตภัณฑ์

  ลักษณะผลิตภัณฑ์และบริการ

  1. กลุ่มสินค้า ออดิโอ และ วีดีโอ ดำเนินการโดยบริษัท ดิจิตอล ออนป้า อินเตอร์เนชั่นแนล
  จำกัด (มหาชน)

1.  สินค้า ออดิโอ ประกอบด้วยสินค้าดังต่อไปนี้

-   ตลับเทปคาสเซท หรือ C-o (เทปคาสเซทที่ไม่มีสายเทป)

-   เทปเปล่าภายใต้เครื่องหมายการค้า ONPA, MITAPE, FANCY, ADX, ADC, UDI, EQ,
      SLIM

-   เทปที่บันทึกเสียงแล้ว (เทปเพลง* และเทปที่รับจ้างบันทึกเสียง)

-   สายเทปคาสเซท

-   คอมแพ็กต์ดิสก์ (ซีดีเพลง และซีดีที่รับจ้างผลิตในรูปซีดีเพลงและวีซีดี)

  * หมายเหตุ เทปเพลงประกอบด้วย เทปเพลงที่ซื้อลิขสิทธิ์จากผู้สร้างสรรค์ หรือค่ายเพลงต่างๆ
  ในรูปปกเทป และเทปเพลงที่ Remix จากลิขสิทธิ์เพลงซึ่งเป็นกรรมสิทธิ์ของบริษัท
  โดยบริษัทจะว่าจ้างโรงพิมพ์พิมพ์ปกเทปเพื่อผลิตและจำหน่ายต่อไป

1.  สินค้า วีดีโอ ประกอบด้วยสินค้าดังนี้

-   ตลับวีดีโอเทป หรือ V-o (วีดีเทปที่ไม่มีสายเทป)

-   วีดีโอเทปเปล่าภายใต้เครื่องหมายการค้า ONPA

-   วีดีโอเทปที่บันทึกภาพแล้ว (วีดีโอคาราโอเกะ และวีดีโอที่รับจ้างบันทึกภาพ)

    1.  ผลิตภัณฑ์อื่นๆ ที่ใช้ในการบำรุงรักษาเครื่องเล่นออดิโอเทป, วีดีโอเทป
          และคอมแพ็กต์ดิสก์

2.  กลุ่มภาพยนตร์วีดีโอเทปและวีซีดี ดำเนินการโดยบริษัท ดิจิตอล ไร้ท์ พิคเจอร์ส จำกัด
      (มหาชน)

    1.  การจำหน่ายสิทธิ์ให้เช่าภาพยนตร์วีดีโอเทป ประกอบด้วยสินค้าภาพยนตร์วีดีโอเทป
          และวีซีดี
          จำหน่ายต่อตัวแทนจำหน่ายและศูนย์ให้เช่าทั่วประเทศในรูปแบบการจำหน่ายสิทธิ์ให้เช่า

    2.  การจำหน่ายภาพยนตร์วีดีโอเทปในลักษณะขายขาดพร้อมม้วน
          ประกอบด้วยสินค้าภาพยนตร์ประเภทต่างๆ ในรูปแบบวีดีโอเทป และวีซีดี

    3.  การจำหน่ายลิขสิทธิ์ภาพยนตร์ ให้กับผู้จัดจำหน่ายหรือผู้ประกอบการโรงภาพยนตร์, ฟรีทีวี
          และ เคเบิ้ลทีวี

    1.  กลุ่มสินค้า ออดิโอ และ วีดีโอ

  (1) การตลาดและภาวะการแข่งขัน

-   กลยุทธ์การแข่งขัน

  ลักษณะการแข่งขันในอุตสาหกรรมการผลิตสินค้าออดิโอและวีดีโอ เป็นการแข่งขันในด้านคุณภาพ,
  การบริการ และความนิยมในเพลงและตัวศิลปิน (สำหรับเทปเพลง) เป็นหลัก
  ไม่มุ่งเน้นการแข่งขันด้านราคา
  เนื่องจากราคาของกลุ่มสินค้าเป็นราคาตลาดที่เป็นมาตรฐานในอุตสาหกรรมไม่แตกต่างกันมากนัก

  บริษัท ดิจิตอล ออนป้า อินเตอร์เนชั่นแนล จำกัด (มหาชน)
  เป็นผู้ผลิตและจัดจำหน่ายรายใหญ่มีฐานการผลิตที่ครบวงจร
  สามารถผลิตสินค้าหลากหลายได้ตามความต้องการของลูกค้า ไม่ว่าจะเป็นในรูปสินค้าสำเร็จรูป,
  สินค้ากึ่งสำเร็จรูป หรือการรับจ้างอัด
  ประกอบกับความมีประสบการณ์ในการดำเนินธุรกิจยาวนานกว่า 10 ปี ทำให้มีฐานลูกค้า
  และผู้จัดจำหน่ายวัตถุดิบที่กว้างขวาง

-   กลุ่มลูกค้าเป้าหมาย คือ กลุ่มวัยรุ่นจนถึงคนทำงานไม่จำกัดเพศและวัย
      เนื่องจากสินค้าของบริษัทเป็นสินค้าที่ตอบสนองความบันเทิงเป็นหลัก

-   การจัดจำหน่ายและช่องทางการจำหน่าย

  บริษัทมีการจำหน่ายสินค้าทั้งในและต่างประเทศ โดยมีลักษณะการจำหน่ายดังนี้

1.  การขายในประเทศ มีการจำหน่าย ผ่าน 3 ช่องทาง

    - ขายส่ง บริษัทมีร้านค้าขายส่ง จำนวน 93 ราย แบ่งเป็นร้านค้าขายส่งในกรุงเทพฯ 87
    ราย ในต่างจังหวัด 6 ราย บริษัทมีรถบริการส่งสินค้าให้ร้านขายส่งในกรุงเทพ
    โดยไม่คิดค่าขนส่ง ส่วนร้านค้าต่างจังหวัดต้องรับผิดชอบค่าใช้จ่ายในการส่งสินค้าเอง

    - ขายตรง ต่อร้านค้าปลีกทั่วประเทศประมาณ 600 ราย โดยมีการตั้งทีมขายในเขตกรุงเทพฯ
    และต่างจังหวัด มีพนักงานขาย 6 คน และ 4 คน ตามลำดับ

    - อื่นๆ ได้แก่การขายต่อหน่ายงานราชการ, การขายปลีกให้ลูกค้า Walk-in
    และการรับจ้างผลิต

2.  การขายต่างประเทศ เป็นการจำหน่ายเทปเปล่า, เทปรับจ้างอัด และวีดีโอเปล่า
      ให้กับประเทศสหรัฐอเมริกา, ฝรั่งเศส, มาเลเซีย, กัมพูชา เป็นต้น

  ในปี 2543 บริษัทมีสัดส่วนการขายในและต่างประเทศเท่ากับร้อยละ 87 ต่อ 13

  - สภาพการแข่งขันภายในอุตสาหกรรม

  1. อุตสาหกรรมเทปคาสเซท เทปคาสเซทส่วนใหญ่ (ร้อยละ 90) ถูกนำมาใช้ในธุรกิจบันเทิง
  และสันทนาการในรูปของเทปเพลง ที่เหลือถูกนำไปใช้ในเรื่องทางการศึกษาและการค้า
  อุตสาหกรรมเทปคาสเซท

  สามารถแบ่งได้เป็น 2 ธุรกิจ คือ

1.  ธุรกิจเทปเปล่า สภาพการแข่งในอุตสาหกรรมเทปเปล่าไม่รุนแรงนัก
      เนื่องจากมูลค่าตลาดรวมไม่สูง
      และอัตรากำไรขั้นต้นของเทปเปล่ายังต่ำเมื่อเทียบกับเทปเพลง
      แนวโน้มอุตสาหกรรมเทปเปล่าจะมีการหดตัวลงอย่างต่อเนื่อง สาเหตุเพราะ
      ความจำเป็นในการใช้เป็นสื่อเพื่อการศึกษาและการค้าจะลดลง ผลจาก

  - ความเจริญในเทคโนโลยีสารสนเทศ Internet ได้เข้ามามีส่วนสำคัญในการดำเนินชีวิต
  สามารถตอบสนองผู้บริโภคในด้านการสื่อสาร และความบันเทิงได้ทั่วโลก

-   การถูกทดแทนของเทปเปล่าและวีดีโอเปล่าด้วย CDR (Compact Disc Recordable) จะ

  จะมีแนวโน้มสูงขึ้นเรื่อยๆ

1.  ธุรกิจเทปเพลง ผลจากภาวะเศรษฐกิจรวมที่ซบเซาอย่างรุนแรง
      ทำให้อำนาจซื้อของประชาชนลดลง อุตสาหกรรมเพลง (เทปและซีดีเพลง)
      ในประเทศไทยมีมูลค่าตลาดรวมหดตัวลงอย่างต่อเนื่อง โดยร้อยละ 80
      ของมูลค่าตลาดรวมเป็นธุรกิจเพลงไทย และที่เหลือร้อยละ 20 เป็นธุรกิจเพลงสากล
      ซึ่งมีผู้ประกอบการ 6 ราย คือ SONY, WARNER, EMI, BMG, UNIVERSAL, ROCK
      RECORDS และ POLYGRAM

  สภาพการแข่งขันในธุรกิจเทปเพลงค่อนข้างรุนแรง
  ปัจจุบันมีผู้ประกอบการรายใหญ่ผู้สร้างสรรค์เพลงไทยเพียง 2 ราย คือ
  บริษัทสร้างสรรค์ผลงานเพลงในเครือบริษัท แกรมมี่ เอ็นเตอร์เทนเม้นท์ จำกัด (มหาชน)
  และบริษัท อาร์เอส โปรโมชั่น (1992) จำกัด
  ซึ่งต่างมีบริษัทในเครือเป็นผู้ผลิตและจัดจำหน่ายสินค้าในกลุ่มของตนเอง
  และมีศักยภาพในการสร้างสรรค์เพลงออกสู่ตลาดเป็นปริมาณมากได้อย่างต่อเนื่อง
  มีส่วนแบ่งตลาดรวมมากกว่าร้อยละ90
  ปัจจัยความสำเร็จหลักในธุรกิจเทปเพลงต้องอาศัยเงินลงทุนเพื่อประชาสัมพันธ์ เพลงผ่านสื่อวิทยุ
  สิ่งพิมพ์และโทรทัศน์ ส่งเสริมให้เพลงเป็นที่นิยมในกลุ่มลูกค้าเป้าหมายอย่างรวดเร็ว
  และเป็นการกระตุ้นยอดขายในช่วงเวลาส่งเสริมการขาย

  บริษัท ดิจิตอล ออนป้า อินเตอร์เนชั่นแนล จำกัด (มหาชน) ยังคงวางตัวเป็นผู้ผลิต และ

  จัดจำหน่ายอิสระให้กับผู้สร้างสรรค์เพลงผู้มาขายปกเทปให้กับบริษัท
  ทำให้ส่วนแบ่งตลาดของบริษัทในธุรกิจเทปเพลงยังอยู่ในระดับต่ำ

  แนวโน้มการแข่งขันระหว่างผู้ประกอบการรายใหญ่ในอุตสาหกรรมเทปเพลงจะยังรุนแรงต่อไป
  การเข้ามาของผู้ประกอบการรายใหม่ทำได้ยากขึ้นเพราะธุรกิจสร้างสรรค์เพลงเป็นธุรกิจที่ต้องใช้เงินลงทุนสูงมาก

  อุตสาหกรรมเทปคาสเซทโดยรวมจะหดตัวลงเรื่อยๆ
  ผกผันกับการเติบโตของอุตสาหกรรมคอมแพ็กดิสก์
  เห็นได้จากสัดส่วนปริมาณการขายสินค้าคอมแพ็กดิสก์ที่เพิ่มสูงขึ้นจากร้อยละ 10-15
  ของปริมาณการขายเทปคาสเซท ในปี 2542 เป็นร้อยละ 40-50 ในปี 2543
  เป็นไปตามความเจริญก้าวหน้าของเทคโนโลยี และการพัฒนาการของอุปกรณ์ Hardware

2.  2. อุตสาหกรรมวีดีโอเทป แบ่งออกเป็นธุรกิจวีดีโอเทปเปล่า และวีดีโอเทปบันทึกภาพแล้ว

3.  2.1 ธุรกิจวีดีโอเทปเปล่า สภาพการแข่งขันในธุรกิจวีดีโอเทปเปล่าไม่รุนแรงนัก
      ที่มาของผลิตภัณฑ์วีดีโอเทปในประเทศไทยมาจากการนำเข้าจากต่างประเทศประมาณร้อยละ
      5 ที่เหลือผลิตโดยผู้ประกอบการในประเทศ โดยมีผู้ประกอบการรายใหญ่ 3 ราย คือ บริษัท
      ดิจิตอล ออนป้า อินเตอร์เนชั่นแนล จำกัด (มหาชน), บริษัท ซีวีดี อินเตอร์เนชั่นแนล
      จำกัด (มหาชน) และ บริษัท โซนี่ แมกเนติก (ประเทศไทย) จำกัด
      นอกจากการผลิตเพื่อจำหน่ายในประเทศแล้ว
      ผู้ประกอบการในประเทศยังสามารถผลิตเพื่อส่งออกไปยังประเทศฝรั่งเศส, อังกฤษ,
      สหรัฐอเมริกา และมาเลเซีย เป็นต้น

  อย่างไรก็ดี ส่วนแบ่งตลาดของประเทศไทยในตลาดโลกยังเล็กมาก โดยผู้ส่งออกหลักในตลาดโลก
  คือ ประเทศจีน ซึ่งได้เปรียบประเทศไทยในด้านต้นทุนแรงงานที่ถูกกว่า

  แนวโน้มอุตสาหกรรมวีดีโอเทปเปล่าจะหดตัวลง ด้วยเหตุผลเดียวกับอุตสาหกรรมเทปเปล่า

  2.2 วีดีโอเทปบันทึกภาพแล้ว วีดีโอเทปยังคงถูกใช้เป็นสื่อเพื่อความบันเทิงในธุรกิจภาพยนตร์
  วีดีโอเทปเป็นหลัก ทั้งในรูปแบบการจำหน่ายสิทธิ์ให้เช่า และขายขาดพร้อมม้วน
  ซึ่งรายละเอียดจะกล่าวถึงในหัวข้อ “สภาพการแข่งขันของธุรกิจภาพยนตร์วีดีโอเทป” ต่อไป

  3. อุตสาหกรรมคอมแพ็กต์ดิสก์
  อุตสาหกรรมคอมแพ็กต์ดิสก์ในประเทศไทยได้มีการขยายตัวอย่างรวดเร็ว และต่อเนื่องในระยะ
  4-5 ปี ที่ผ่านมา และมีแนวโน้มการเติบโตต่อไป เนื่องจาก

-   อุปกรณ์เครื่องเล่นคอมแพ็กต์ดิสก์ เริ่มเป็นที่นิยมแพร่หลาย
      และมีการพัฒนาให้สามารถเล่นได้ทั้งแผ่นซีดีเพลง และวีดีโอซีดี
      ในราคาที่ไม่แตกต่างจากเครื่องเล่นวีดีโอเทป

-   คุณภาพของเสียงและภาพของคอมแพ็กต์ดิสก์เพลงและวีดีโอซีดี และความทนทาน
      ที่เหนือกว่าเทปคาสเซท และวีดีโอเทป

  - ราคาแผ่นคอมแพ็กต์ดิสก์มีการปรับลดลงต่ำจนมีความแตกต่างจากราคาเทปคาสเซทไม่มากนัก

  จากการเล็งเห็นถึงแนวโน้มการเติบโตของอุตสาหกรรมคอมแพ็กต์ดิสก์ ทั้งในรูปแบบซีดีเพลง
  และวีดีโอซีดี ทำให้สภาพการแข่งขันในธุรกิจค่อนข้างรุนแรง
  เริ่มมีการเข้ามาของผู้ประกอบการหน้าใหม่
  ประกอบกับปัญหาการละเมิดลิขสิทธิ์ทรัพย์สินทางปัญญายังคงเป็นปัญหาที่ยังไม่สามารถแก้ไขได้ในอนาคตอันใกล้
  ทำให้มีผู้ประกอบการที่ยอมเสี่ยงลงทุนในเครื่องจักรผลิตคอมแพ็กต์ดิสก์เพื่อตอบสนองความต้องการดังกล่าว

(2) การจัดหาผลิตภัณฑ์หรือบริการ

  - การผลิต บริษัทมีโรงงานผลิต 2 โรงงาน คือ

1.  โรงงาน OPI มีที่ตั้งที่สำนักงานใหญ่ เขตยานนาวา กรุงเทพฯ
      เป็นสถานที่ผลิตสินค้าทุกประเภท ยกเว้นสายเทปคาสเซท
      และใช้เป็นศูนย์กลางการกระจายสินค้า

2.  โรงงาน OPR มีที่ตั้งที่อำเภอปลวกแดง จังหวัดระยอง เป็นสถานที่ผลิตชิ้นส่วนคาสเซทเทป
      และวีดีโอเทป เพื่อนำมาประกอบที่โรงงาน OPI

  กำลังการผลิตเต็มที่สามารถผลิตเทปคาสเซทเปล่า, วีดีโอเปล่า และคอมแพ็กต์ดิสก์ ได้ 28
  ล้านตลับ, 14 ล้านม้วน และ 12 ล้านแผ่น ตามลำดับ ปัจจุบันมีการผลิตจริงเพียงร้อยละ 25-50
  ของกำลังการผลิตเต็มที่ นโยบายการผลิตของบริษัท
  ขึ้นกับการวางแผนการผลิตของฝ่ายจัดการการผลิต

  - การจัดหาวัตถุดิบที่สำคัญ ในปี 2543
  บริษัทมีสัดส่วนการซื้อวัตถุดิบจากผู้จัดจำหน่ายในประเทศและต่างประเทศ เท่ากับร้อยละ 75 ต่อ
  25

  วัตถุดิบที่สำคัญของบริษัท คือ เม็ดพลาสติก, สายเทปคาสเซทและสายเทปวีดีโอเทป
  และลิขสิทธิ์เพลงและปกเทป

  - เม็ดพลาสติก มีแหล่งที่มาจากผู้จัดจำหน่ายทั้งในและต่างประเทศ ในสัดส่วนร้อยละ 85 ต่อ 15
  บริษัทไม่มีปัญหาในการจัดหาเม็ดพลาสติก แต่อย่างใด เนื่องจากเป็นสินค้าที่หาซื้อได้ทั่วไป
  และบริษัทมิได้พึ่งพิงผู้จัดจำหน่ายรายใดเป็นสำคัญ ในปี 2543
  บริษัทซื้อเม็ดพลาสติกจากผู้จัดจำหน่ายในประเทศ 3-4 ราย และต่างประเทศ 1 ราย
  จากประเทศเยอรมนี

  เม็ดพลาสติกเป็นวัตถุดิบสำคัญในการผลิตสินค้าของบริษัท
  การเปลี่ยนแปลงในเทคโนโลยีไม่มีผลกระทบต่อการใช้เม็ดพลาสติกแต่อย่างใด
  เพราะเป็นการพัฒนาในตัวเครื่องจักร หรือเทคโนโลยีในการผลิตมากกว่าประเภทของวัตถุดิบ
  เห็นได้จากการพัฒนาจากเทปคาสเซทและวีดีโอเทปมาเป็นซีดีเพลงและวีซีดี
  เม็ดพลาสติกก็ยังคงเป็นวัตถุดิบหลักใช้ในการผลิตเช่นเดิม

  - สายเทปคาสเซทและสายเทปวีดีโอเทป สายเทปคาสเซทซื้อจากในและต่างประเทศในสัดส่วน
  40 ต่อ 60 โดยเป็นการนำเข้าจากประเทศอินโดนีเซีย และจีน
  ส่วนสายเทปวีดีโอเป็นการนำเข้าจากต่างประเทศทั้งหมดจากประเทศเกาหลี และฮ่องกง

  - ลิขสิทธิ์เพลงและปกเทป ในปี 2543
  บริษัทซื้อปกเทปจากผู้สร้างเพลงในประเทศที่ว่าจ้างผลิตและจัดจำหน่าย 23 ราย

  บริษัทไม่มีการซื้อวัตถุดิบจากผู้จัดจำหน่ายรายได้รายหนึ่งเกินกว่าร้อยละ 30
  ของรายได้รวมในระยะ 3 ปี ที่ผ่านมา

  - ผลกระทบต่อสิ่งแวดล้อม

-   โรงงาน OPI ถูกควบคุมผลกระทบต่อสิ่งแวดล้อมโดยฝ่ายงานอนามัย สำนักงานเขตยานนาวา
      บริษัทได้จัดการจัดเก็บแยกประเภทสิ่งปฏิกูล และขยะอุตสาหกรรมอย่างเป็นสัดส่วน
      โดยให้มีระยะห่างจากโรงงานอย่างน้อย 50 เมตร
      นอกจากนี้บริษัทยังได้ติดตั้งเครื่องบำบัดน้ำเสีย
      เพื่อปรับสภาพน้ำทิ้งที่มีส่วนของน้ำยาเคมีปะปนก่อนปล่อยลงสู่แหล่งสาธารณะ
      โดยเครื่องจะทำการแยกส่วนที่เป็นกากเคมีและน้ำออกจากกัน
      ในส่วนของกากเครื่องจะทำการอบแห้งให้หมดสภาพเคมี
      ส่วนของน้ำเครื่องจะปรับสภาพให้เป็นกลาง จากนั้นจึงปล่อยสู่แหล่งน้ำสาธารณะ
      จึงไม่ก่อให้เกิดผลกระทบใดๆ ต่อสิ่งแวดล้อม

-   โรงงาน OPR กำจัดขยะและสิ่งปฏิกูลจากโรงงานด้วยวิธีเผาในเตาเผาของโรงงาน
      และวิธีขายให้กับพ่อค้าทั่วไป
      ซึ่งบริษัทได้ยื่นแบบขออนุญาตนำสิ่งปฎิกูลหรือวัสดุไม่ใช้แล้วออกนอกโรงงานต่อกรมโรงงานอุตสาหกรรมเป็นประจำทุกปี
      และเนื่องจากบริษัทไม่มีน้ำเสียจากการผลิต จึงไม่มีระบบบำบัดน้ำเสียแต่อย่างใด

  การควบคุมผลกระทบของสิ่งแวดล้อมของโรงงานอยู่ภายใต้การควบคุมของกรมโรงงาน
  กระทรวงอุตสาหกรรม

  3.2 ธุรกิจภาพยนตร์วีดีโอเทป

  (1) การตลาดและภาวะการแข่งขัน

-   กลยุทธ์การแข่งขันและสภาพการแข่งขัน

  ธุรกิจภาพยนตร์วีดีโอเทปมีผู้ประกอบการรายใหญ่เพียง 3 ราย คือ บริษัท ซีวีดี
  อินเตอร์เนชั่นแนล จำกัด (มหาชน), บริษัท ดิจิตอล ไร้ท์ พิคเจอร์ส จำกัด (มหาชน)
  และบริษัท เวิล์ด พิคเจอร์ส จำกัด สภาพการแข่งขันภายในธุรกิจค่อนข้างรุนแรง
  เพราะเป็นธุรกิจที่มีมูลค่าตลาดรวมสูง และมีอัตราการเติบโตอย่างต่อเนื่อง
  และนอกจากการแข่งขันระหว่างผู้ประกอบการรายใหญ่แล้วยังต้องแข่งขันกับสินค้าละเมิดลิขสิทธิ์ซึ่งยังคงเป็นปัญหาที่ภาครัฐยังไม่สามารถปราบปรามได้อย่างเด็ดขาด
  ส่งผลกระทบต่อผู้ประกอบการผู้ถือลิขสิทธิ์เป็นอย่างมาก
  ลักษณะการแข่งขันมุ่งที่การผลิตภาพยนตร์วีดีโอเทปและวีซีดีที่เป็นที่นิยม มีความหลากหลาย
  สามารถตอบสนองความต้องการของผู้บริโภคได้มากที่สุด ซึ่งที่มาของภาพยนตร์ต่างๆก็คือ
  ลิขสิทธิ์ภาพยนตร์ ดังนั้น
  ผู้ประกอบการต่างมุ่งที่จะครอบครองลิขสิทธิ์จากผู้จัดจำหน่ายทั้งในและต่างประเทศ
  โดยเฉพาะภาพยนตร์จากต่างประเทศในฮอลลีวู้ด ซึ่งมีมาตรฐานและได้รับความนิยมทั่วโลก

  ลักษณะความนิยมในผลิตภัณฑ์ จะเปลี่ยนแปลงไปตามความก้าวหน้าทางเทคโนโลยี กล่าวคือ
  วีซีดีจะเริ่มเข้ามาทดแทนวีดีโอเทปในสัดส่วนที่สูงขึ้นเรื่อยๆ
  โดยเฉพาะอย่างยิ่งในตลาดขายขาดพร้อมม้วน (Sell through)
  เห็นได้จากสินค้าละเมิดลิขสิทธิ์ที่ออกจำหน่ายมักเป็นในรูปวีซีดีมากกว่าวีดีโอเทป
  เนื่องจากต้นทุนในการผลิตที่ต่ำ และความสะดวกในการพกพา และจัดเก็บ
  ซึ่งผู้ประกอบการต่างก็ตระหนักในการทดแทนมุ่งที่จะปรับเปลี่ยนการผลิตให้รองรับความต้องการของตลาดโดยรวม

  - สินค้าทดแทน ดีวีดี (Digital Video Disc) เป็นผลิตภัณฑ์คุณภาพดีที่สุดเหนือกว่าวีซีดี
  อย่างไรก็ตามอัตราการขยายตัวยังขึ้นกับความแพร่หลายของเครื่องเล่น และราคาของตัวแผ่นดีวีดี
  ซึ่งในอนาคตหากเครื่องเล่นและแผ่นดีวีดีมีราคาลดลง ดีวีดีก็จะมีอัตราการขยายตัวมากขึ้น

-   กลุ่มลูกค้าเป้าหมาย คือ ผู้ประกอบการศูนย์ให้เช่าวีดีโอเทปทั่วประเทศ, ห้างสรรพสินค้า
      และร้านค้าออดิโอ และวีดีโอ
      เพื่อการกระจายสินค้าต่อให้กับลูกค้าทั่วไปทุกระดับตั้งแต่กลุ่มเด็กถึงกลุ่มคนทำงาน

-   การจำหน่ายและช่องทางการจำหน่าย

  บริษัทมีช่องทางการจำหน่าย 3 ช่องทาง คือ

1.  การขายสิทธิ์ให้เช่าให้กับ

-   ตัวแทนลิขสิทธิ์ ในปี 2543 บริษัทได้ตั้งตัวแทนลิขสิทธิ์ทั่วประเทศ 22 ราย
      เพื่อจำหน่ายสิทธิ์ให้เช่าต่อศูนย์ให้เช่าวีดีโอเทป อื่นๆ ในเขตที่ตนรับผิดชอบ

-   ศูนย์ให้เช่าวีดีโอเทป
      เป็นขายสิทธิ์ให้เช่าตรงต่อศูนย์ให้เช่าวีดีโอเทปที่ไม่ได้อยู่ในความรับผิดชอบของตัวแทนลิขสิทธิ์
      223 ศูนย์ทั่วประเทศ

2.  การจำหน่ายภาพยนตร์ในลักษณะขายขาด ในรูปวีดีโอเทป และวีซีดี
      ให้แก่ร้านค้าขายส่งและขายปลีกทั่วประเทศ 285 ร้าน

3.  การจำหน่ายลิขสิทธิ์ภาพยนตร์ชั้นนำจากต่างประเทศ ให้กับผู้ประกอบการโรงภาพยนตร์
      เพื่อนำภาพยนตร์ออกฉายตามโรงภาพยนตร์ทั่วประเทศ
      โดยได้รับค่าตอบแทนเป็นส่วนแบ่งจากรายได้จากการจำหน่ายตั๋วร้อยละ 40-50
      วัตถุประสงค์เพื่อเพิ่มรายได้ให้กับบริษัท
      และเป็นการประชาสัมพันธ์ภาพยนตร์ที่จะนำมาผลิตเป็นภาพยนตร์วีดีโอเทปให้เป็นที่รู้จัก
      นอกจากนั้นแล้วบริษัทยังมีการจำหน่ายลิขสิทธิ์เพื่อภาพยนตร์ให้กับฟรีทีวี และเคเบิ้ลทีวี
      อีกด้วย

  (2) การจัดหาผลิตภัณฑ์และบริการ

-   การผลิต บริษัท ดิจิตอล ไร้ท์ พิคเจอร์ส จำกัด (มหาชน)
      มีโรงงานผลิตซึ่งเช่าพื้นที่โรงงานจากบริษัทแม่ (บริษัท ดิจิตอล ออนป้า อินเตอร์เนชั่นแนล
      จำกัด (มหาชน)) โดยบริษัทมีนโยบายซื้อวัตถุดิบ วีดีโอเทปเปล่าจาก บริษัท ดิจิตอล
      ออนป้า อินเตอร์เนชั่นแนล จำกัด (มหาชน) เพื่อบันทึกภาพเอง
      สำหรับสินค้าภาพยนตร์วีดีโอ ส่วนวีซีดีจะว่าจ้างบริษัท ดิจิตอล ออนป้า อินเตอร์เนชั่นแนล
      จำกัด (มหาชน) ผลิตทั้งกระบวนการ

-   การจัดหาวัตถุดิบที่สำคัญ บริษัท ดิจิตอล ไร้ท์ พิคเจอร์ส จำกัด (มหาชน)
      ซื้อลิขสิทธิ์ภาพยนตร์จากผู้สร้างภาพยนตร์และผู้ครอบครองลิขสิทธิ์ภาพยนตร์
      ทั้งในและต่างประเทศ ในปี 2543 มีการซื้อลิขสิทธิ์จากผู้จัดจำหน่ายในและต่างประเทศ
      (ได้แก่ประเทศสหรัฐอเมริกา, ฮ่องกง, อิตาลี, ฝรั่งเศส เป็นต้น ) สัดส่วนร้อยละ 14
      ต่อ 86 โดยบริษัทจะมีการตกลงทำสัญญาซื้อขายลิขสิทธิ์ อายุตั้งแต่ 1 - 7 ปี
      เงื่อนไขที่สำคัญคือ กำหนดการจ่ายเงินและการส่งมอบ

-   ผลกระทบต่อสิ่งแวดล้อม

  - ไม่มี -